Zaj van
Zaj van.... Zaj van...
És ebben a kocsmazajban
Hull, hull ránk a bús setét...
Hollók tépik,
Éles csőrrel ujra vérzik
Csonka testünk sok sebét.

Zaj van... Zaj van...
És ebben a kocsmazajban
Száll az átok szerteszét...
S átok pókja
Fonja, fonja, körül fonja
Árpád csonka nemzetét.

Zaj van... Zaj van...
És ebben a kocsmazajban
Ott haldoklik a multunk.
Még – hiába –
A szenvedés-iskolába
Nem eleget tanultunk!

versek